Diari Oficial de la Generalitat Valenciana


Sumari del DOGV 7181, del 27-12-2013 (2013/12740)

ORDE 23/2013, de 20 de desembre, de la Conselleria d'Hisenda i Administració Pública, per la qual s'establixen els coeficients aplicables, els coeficients aplicables en 2013 al valor cadastral, als efectes de la comprovació de valors de determinats béns immobles de naturalesa urbana en l'àmbit dels Impostos sobre Transmissions Patrimonials i Actes Jurídics Documentats i sobre Successions i Donacions, així com la metodologia utilitzada per a la seua elaboració i determinades regles per a la seua aplicació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/12/20/23b/dof/vci/html**

### Dades del document

Número de DOGV
:   7181

Data del DOGV
:   27-12-2013

Secció del DOGV
:   I. DISPOSICIONS GENERALS

Número del document
:   2013/12189


Data del document
:   20-12-2013

Organisme emissor
:   Conselleria d'Hisenda i Administració Pública

Tipus de document
:   Ordre

Descriptors 

:   * Conselleria d'Hisenda i Administració Pública
    * impost sobre transmissions patrimonials
    * legislació
    * impost local
    * recaptació d'impostos
    * administració local
    * propietat immobiliària
    * fiscalitat

ORDE 23/2013, de 20 de desembre, de la Conselleria d'Hisenda i Administració Pública, per la qual s'establixen els coeficients aplicables, els coeficients aplicables en 2013 al valor cadastral, als efectes de la comprovació de valors de determinats béns immobles de naturalesa urbana en l'àmbit dels Impostos sobre Transmissions Patrimonials i Actes Jurídics Documentats i sobre Successions i Donacions, així com la metodologia utilitzada per a la seua elaboració i determinades regles per a la seua aplicació. [2013/12509]  
PREÀMBUL   
  
L'article10 del text refós de la Llei de l'Impost sobre Transmissions Patrimonials i Actes Jurídics Documentats, aprovat pel Reial Decret Legislatiu 1/1993, de 24 de setembre, i l'article 9 de la Llei 29/1987, de 18 de desembre, de l'Impost sobre Successions i Donacions, establixen que la base imposable d'ambdós impostos està constituïda pel valor real dels béns i drets transmesos.   
  
D'altra banda, l'article 57.1.b) de la Llei 58/2003, de 17 de desembre, General Tributària, disposa que el valor de les rendes, els productes, els béns i la resta d'elements determinants de l'obligació tributària els podrà comprovar l'administració tributària per mitjà d'estimació per referència als valors que figuren en els registres oficials de caràcter fiscal, i afegix que «l'esmentada estimació per referència podrà consistir en l'aplicació dels coeficients multiplicadors que determine i publique l'administració tributària competent, en els termes que s'establisquen reglamentàriament, als valors que figuren en el registre oficial de caràcter fiscal que es prenga com a referència als efectes de la valoració de cada tipus de béns. Atés que es tracta de béns immobles, el registre oficial de caràcter fiscal que es prendrà com a referència als efectes de determinar els coeficients multiplicadors per a la valoració d'estos béns serà el cadastre immobiliari».  
A este efecte, l'apartat 1 de l'article 158 del Reglament General de les Actuacions i els Procediments de Gestió i Inspecció Tributària i de Desplegament de les Normes Comunes dels Procediments d'Aplicació dels Tributs, aprovat per mitjà de Reial Decret 1065/2007, de 27 de juliol, establix que «l'aplicació del mitjà de valoració consistent en l'estimació per referència als valors que figuren en els registres oficials de caràcter fiscal a què fa referència l'article 57.1.b) de la Llei 58/2003, de 17 de desembre, General Tributària, exigirà que la metodologia tècnica utilitzada per al càlcul dels coeficients multiplicadors, els coeficients resultants de l'esmentada metodologia i el període de temps de validesa els haja aprovat i publicat l'administració tributària que els aplique».   
  
Així mateix, el paràgraf primer de l'apartat u. 2 de la disposició final segona de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i la resta de tributs cedits, en la redacció donada pel Decret Llei 4/2013, de 2 d'agost, del Consell, pel qual s'establixen mesures urgents per a la reducció del dèficit públic i la lluita contra el frau fiscal a la Comunitat Valenciana, així com altres mesures en matèria d'ordenació del joc, establix que correspon al conseller competent en matèria d'hisenda, mitjançant una orde, «l'aprovació i publicació, en relació amb la comprovació de valors en l'àmbit dels impostos sobre Transmissions Patrimonials i Actes Jurídics Documentats i sobre Successions i Donacions, dels coeficients multiplicadors a què fa referència la lletra b) de l'apartat 1 de l'article 57 de la Llei 58/2003, de 17 de desembre, General Tributària.   
  
Per tant, en l'exercici de l'habilitació assenyalada, es dicta esta orde per la qual s'establixen els coeficients aplicables al valor cadastral als efectes de la comprovació de valors de determinats béns immobles urbans relacionada amb els fets imposables produïts en 2013 dels impostos sobre Transmissions Patrimonials i Actes Jurídics Documentats i sobre Successions i Donacions, es descriu la metodologia emprada per a la seua elaboració i s'establixen determinades regles per a l'aplicació d'estos coeficients, així com els seus efectes en relació amb les declaracions presentades pels contribuents, en aplicació del que disposa el paràgraf primer de l'apartat 1 de l'article 134 de la Llei 58/2003, General Tributària.  
Els apartats b) i c) de la clàusula primera del Conveni de 20 de gener de 1995 entre la Secretaria d'Estat d'Hisenda (Direcció General del Centre de Gestió Cadastral i Cooperació Tributària) i la Conselleria d'Economia i Hisenda de la Comunitat Valenciana, sobre intercanvi i col·laboració en la gestió de la informació de caràcter cadastral, publicat mitjançant la Resolució de 20 de gener de 1995, de la Direcció General del Centre de Gestió Cadastral i Cooperació Tributària, establixen que l'objecte de l'esmentada col·laboració s'estendrà, entre altres aspectes, als estudis i anàlisi dels criteris objectius de valoració utilitzats per la direcció general del centre de gestió cadastral i cooperació tributària, per a la seua adaptació i aplicació a les necessitats específiques de la Comunitat Valenciana, així com a l'intercanvi d'informació referent a les transmissions de domini dels béns immobles o qualsevol altre tipus d'alteracions amb transcendència cadastral relatives al estos.  
D'altra banda, la clàusula primera de l'acord de desplegament de l'esmentat conveni de col·laboració, subscrit entre la Secretaria d'Estat d'Hisenda i la Conselleria d'Economia i Hisenda de la Generalitat Valenciana, amb data 9 de març de 2000, establix que constituïx l'objecte d'este acord la posada en marxa d'un procediment d'intercanvi per mitjà del qual es facilita a la Generalitat Valenciana la informació cadastral que necessite per a l'activitat que els seus òrgans desenrotllen en l'exercici de les seues pròpies competències.  
De conformitat amb els preceptes i les clàusules esmentades, la Gerència Regional del Cadastre de la Comunitat Valenciana ha subministrat a la Generalitat els coeficients RM per municipis de la Comunitat Valenciana de relació al mercat dels valors cadastrals en 2013, així com la metodologia i les mostres emprades per a la determinació d'estos coeficients. Els esmentats coeficients RM són els que han servit per a determinar els coeficients a què fa referència esta orde.   
En virtut d'això, en execució del que disposa la normativa citada, i de conformitat amb les facultats conferides per l'article 5 del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i Joc, i després dels tràmits previs establits en el Decret 24/2009, de 13 de febrer, del Consell, sobre la manera, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat, conforme el Consell Jurídic Consultiu:  
  
  
ORDENE  
  
Article 1. Aprovació dels coeficients aplicables en 2013 al valor cadastral dels béns immobles urbans  
De conformitat amb el que disposa l'article 57.1.b) de la Llei 58/2003, de 17 de desembre, General Tributària, s'aproven els coeficients corresponents a l'exercici 2013, als quals fa referència l'annex I d'esta orde, per a estimar, per referència al valor cadastral, el valor real de determinats béns immobles de naturalesa urbana que estiguen radicats en el territori de la Comunitat Valenciana, als efectes de la comprovació de valors en l'àmbit dels impostos sobre Transmissions Patrimonials i Actes Jurídics Documentats i sobre Successions i Donacions pels fets imposables produïts en 2013.  
Els esmentats coeficients s'han determinat per aplicació de la metodologia, a la qual fa referència l'annex II d'esta orde.  
  
Article 2. Àmbit objectiu dels coeficients  
1. Els coeficients a què fa referència l'article 1 s'aplicaran a tots els béns immobles de naturalesa urbana amb les excepcions següents:  
  
a) Els immobles que no tinguen valor cadastral o les característiques físiques i urbanístiques dels quals no coincidisquen amb les tingudes en compte per a determinar el seu valor cadastral.  
b) Els solars i la resta de terrenys que es troben sense edificar.  
c) Els solars o terrenys infraedificats, entenent per tals aquells en què l'edificabilitat materialitzada en la parcel·la siga inferior al 30 % de la màxima permesa pel planejament urbanístic per a esta parcel·la.  
  
d) Les vivendes unifamiliars aïllades.  
e) Les naus industrials.  
f) Els immobles declarats en ruïna o amb expedient de declaració de ruïna incoat, i els immobles que seran objecte de demolició, reconstrucció o rehabilitació integral.   
g) Els béns immobles d'interés cultural (BIC) i els béns immobles de rellevància local (BRL), inclosos en l'Inventari General del Patrimoni Cultural Valencià, a qual fan referència els apartats 2.1 i 2.2 de l'article 15 de la Llei de la Generalitat 4/1998, d'11 de juny, de Patrimoni Cultural Valencià, així com els altres immobles que es troben inclosos en el Catàleg de Béns i Espais Protegits dels plans urbanístics del corresponent municipi, a què fa referència l'article 77 de la Llei 16/2005, de 30 de desembre, Urbanística Valenciana, i que tinguen atribuït els nivells de protecció integral o parcial.  
  
h) Les declaracions d'obra nova o divisions horitzontals.  
  
Article 3. Efectes de l'aplicació dels coeficients en les declaracions dels contribuents  
1. Sense perjuí del que disposen els apartats 2 i 3 d'este article, els obligats tributaris podran determinar el valor que l'administració tributària de la Generalitat assigna als béns immobles urbans als que fa referència l'article 2 aplicant els coeficients establits en esta orde al valor cadastral d'estos béns actualitzat a la data de la meritació de l'impost que corresponga, i els valors així obtinguts podran consignar-se en les declaracions i autoliquidacions dels impostos sobre Transmissions Patrimonials i Actes Jurídics Documentats i sobre Successions i Donacions.  
  
2. En les transmissions de béns o drets subjectes a l'Impost sobre Transmissions Patrimonials i Actes Jurídics Documentats prevaldrà el preu o contraprestació pactada quan resulte superior al valor declarat o al determinat d'acord amb el que establix esta orde.   
  
3. De conformitat amb el que establix l'últim incís del paràgraf primer de l'article 134.1 de la Llei 58/2003, General Tributària, quan l'obligat tributari haguera declarat un valor igual o superior al resultant de l'aplicació dels coeficients a què fa referència esta orde, prevaldrà aquell valor i l'administració tributària de la Generalitat no podrà procedir a la comprovació de l'esmentat valor per un altre mitjà. En tot cas, es podrà comprovar la correcta aplicació dels coeficients al valor cadastral degudament actualitzat a la data de la meritació, la veracitat del preu o la contraprestació declarats, o la coincidència de les característiques de l'immoble amb les tingudes en compte per a la determinació del seu valor cadastral.  
  
Article 4. Aplicació dels coeficients en les sol·licituds d'informació a l'administració tributària del valor a efectes fiscals de béns immobles urbans amb caràcter previ a la seua transmissió o adquisició  
  
Els coeficients d'esta orde s'aplicaran quan es tracte dels béns immobles urbans als quals fa referència l'article 2, en la informació prèvia expedida per l'administració tributària de la Generalitat sobre el valor a efectes fiscals dels béns que vagen a ser objecte d'adquisició o transmissió, sol·licitada pels obligats tributaris de conformitat amb el que establix l'article 90 de la Llei 58/2003, General Tributària.  
  
  
Article 5. Regles d'aplicació dels coeficients en la comprovació de valors per l'administració tributària  
1. Als efectes de la comprovació de valors, l'estimació del valor dels béns immobles de naturalesa urbana a què fa referència l'article 2 la realitzarà l'administració tributària de la Generalitat aplicant els coeficients al valor cadastral de l'immoble actualitzat a la data de la meritació.   
2. L'aplicació dels coeficients estarà condicionada a la verificació que la referència cadastral correspon al bé immoble que s'ha de valorar.  
  
3. En el cas d'immobles amb preu màxim de venda fixat per l'Administració, no es tindrà en compte el valor derivat de l'aplicació dels coeficients, quan este valor resulte superior a l'esmentat preu màxim. En estos casos, es prendrà l'esmentat preu màxim fixat per l'administració com a valor als efectes de la base imposable de l'impost que corresponga.  
  
DISPOSICIÓ ADDICIONAL   
  
Única. Valoració d'immobles situats en el territori d'una altra comunitat autònoma  
De conformitat amb el que preveu l'article 57.1.b) de la Llei 58/2003, General Tributària, per a l'estimació del valor real dels béns immobles de naturalesa urbana a què fa referència l'article 2 d'esta orde, radicats al territori d'una altra comunitat autònoma, podrà aplicar-se la metodologia tècnica utilitzada per al càlcul dels coeficients multiplicadors i els coeficients resultants de la dita metodologia aprovats i publicats per la comunitat autònoma en el territori de la qual radiquen els béns, sempre que estos coeficients resulten aplicables a l'immoble en qüestió.  
  
DISPOSICIÓ TRANSITÒRIA   
  
Única. Procediments iniciats a partir de l'entrada en vigor de l'orde  
  
Els coeficients a què fa referència l'article 1 d'esta orde podran aplicar-se en les comprovacions de valor relacionades amb fets imposables dels impostos sobre Transmissions Patrimonials i Actes Jurídics Documentats i sobre Successions i Donacions produïts en 2013 quan els procediments en els quals es realitzen estes comprovacions s'inicien a partir de l'entrada en vigor d'esta orde.  
  
  
DISPOSICIONS FINALS   
  
Primera. Habilitació per a l'execució  
S'autoritza el director general competent en matèria de tributs perquè dicte totes les instruccions que calguen per a l'execució d'esta orde.  
  
  
Segona. Entrada en vigor  
Esta orde entrarà en vigor l'endemà de la publicació en el diari oficial de la Generalitat.  
  
València, 20 de desembre de 2013  
  
El conseller d'Hisenda i Administració Pública,  
JUAN CARLOS MORAGUES FERRER  
  
  
ANNEX I  
Metodologia utilitzada per a l'obtenció dels coeficients multiplicadors establits en l'annex II  
  
Els coeficients aplicables al valor cadastral per a estimar el valor real de determinats immobles urbans, de conformitat amb l'article 57.1.b) de la Llei 58/2003, General Tributària, en la redacció donada per la Llei 36/2006, de 29 de novembre, de Mesures per a la Prevenció del Frau Fiscal, s'han obtingut de l'informe emés per la Direcció General del Cadastre i en el qual es contenen per a cada municipi els coeficients (RM) de relació al mercat dels valors cadastrals aplicables en 2013.  
  
En l'esmentat informe s'arreplega informació sobre RM agregada per any de revisió i desagregada per municipis.   
El Reial Decret 1552/2004, de 25 de juny, pel qual es desenrotlla l'estructura orgànica bàsica del Ministeri d'Economia i Hisenda (BOE 154, de 26 de juny), establix, en l'article 1, que la Direcció General del Cadastre exercirà, entre altres, les funcions relatives a la gestió de l'Observatori Cadastral del Mercat Immobiliari (OCMI) i a la col·laboració i l'intercanvi d'informació amb altres administracions i institucions públiques.  
Tant la metodologia tècnica com el procés de càlcul de coeficients ha sigut elaborada per la Direcció General del Cadastre en col·laboració amb la Conselleria d'Hisenda i Administració Pública de la Comunitat Valenciana amb base en l'Observatori Cadastral del Mercat Immobiliari, que es documenta amb la informació rebuda de diverses fonts de mercat de forma periòdica i permanent i que, per mitjà de tècniques estadístiques d'anàlisis variables, elabora models explicatius del model immobiliari.  
Per al càlcul de coeficients, es prenen com a font principal els valors declarats en escriptures públiques de transmissions de béns immobles de naturalesa urbana d'ús residencial, efectuades en els dos últims anys i remesos per notaris i registradors de la propietat o declarades pels titulars cadastrals. Encara que s'analitza l'ús residencial, per ser el més representatiu, les conclusions quant al coeficient RM són extrapolables al conjunt del parc immobiliari urbà.  
  
Utilitzar com a font d'informació principal els valors declarats en escriptures públiques de transmissions de béns immobles, comunicats o declarats, té com a avantatges la continuïtat i immediatesa en el subministrament, la universalitat en el territori i en els diferents usos, la seua identificació exacta amb la base cadastral i la garantia jurídica de l'operació realitzada. El seu valor tecnicojurídic està protegit, d'una banda, pel que establix l'article 36.3 del Reial Decret Legislatiu 1/2004, de 5 de març, pel qual s'aprova el text refós de la Llei del Cadastre Immobiliari (BOE 58, de 8 de març) que preveu l'obligatorietat dels notaris i registradors de la propietat de remetre»- a la Gerència o Subgerència del Cadastre en l'àmbit de la qual radique l'immoble, en la manera en què reglamentàriament es determine i dins dels 20 primers dies de cada mes, informació relativa als documents autoritzats per ells o que hagen generat una inscripció registral en el mes anterior, en els quals consten fets, actes o negocis susceptibles d'inscripció en el Cadastre Immobiliari» i, d'un altre, pel títol V del mateix text refós, en el qual es regula l'obligació de constatar la referència cadastral, amb indicació expressa en els apartats 1.b) i 1.c) de l'article 40, d'aquells actes realitzats davant de notaris i registradors de la propietat, respectivament.  
  
També s'utilitzen alguns testimonis procedents de l'observació directa de l'oferta existent en el mercat, principalment portals d'Internet, per a ampliar el camp d'observació. En este cas, els preus es minoren per a convertir el preu d'oferta en preu de realització.  
Com a pas previ a l'estudi, les dades de la mostra se sotmeten a un procés de classificació i filtratge, a fi d'eliminar aquells testimonis que corresponen a condicions atípiques i que, com a tals, poden aportar elements de distorsió al resultat. En este procés, s'exclouen aquelles transmissions referides a immobles amb característiques físiques o valors que estadísticament superen el rang normal en cada zona, aquelles en què les dades físiques cadastrals de l'immoble no concorden amb les reals i les que engloben diferents immobles en un únic preu de venda.  
  
D'altra banda, en tractar-se de declaracions referides a un total de 24 mesos, en els quals l'evolució de preus resulta acusada, resulta necessari efectuar una anàlisi de la tendència en el temps dels preus i calcular la seua taxa de variació anual. Esta taxa s'aplica mensualment a cada testimoni per a actualitzar els seus preus. Als efectes de l'homogeneïtzació de la mostra en el temps fins a febrer de 2013, s'ha aplicat el coeficient d'homogeneïtzació calculat per l'Observatori Cadastral del Mercat Immobiliari (OCMI) per a l'actualització dels imports de les zones de valor de les Ponències i Mapes de Valors, fixat en un ?9 % anual, tal com s'arreplega en l'Informe sobre el Mercat Immobiliari a la Comunitat Valenciana 2013 elaborat per la Gerència Regional del Cadastre.  
Una vegada actualitzada, s'efectua un primer filtre de la mostra, eliminant els testimonis corresponents a immobles atípics, que podien donar resultats estranys; en concret els criteris de filtre bàsics han sigut els següents:  
- 20.000 - < VALOR VIVENDA < 1.000.000 -  
- Any construcció < 1955  
El RM és el coeficient de relació a mercat dels valors cadastrals.  
  
RM = valor cadastral / valor de mercat  
S'aplica un filtre RM a fi d'obtindre una mostra compacta i representativa i assegurar-se que les dades de l'immoble el valor de les quals coneixem són les que figuren en el cadastre. Una desviació important respecte al RM mitjà del municipi indica que l'immoble que s'ha venut o que s'oferta no té en la realitat les mateixes característiques que figuren en el cadastre.  
El filtre RM és variable segons l'any de revisió dels municipis. La mostra es filtra segons el criteri de la taula que figura a continuació:  
  
  
Revisió Límits RM  
1984-1993 5-45  
1994-1999 5-50  
8042 2-29  
1049 38-76  
1201 19-91  
0058 21-56  
1877 33-85  
2005-2006 20-90  
2007-2009 15-100  
9632 44-22  
2011-2012 20-65  
  
Per a cada mostra o testimoni s'obté el seu RM, i es calcula el RM de cada municipi a partir de la mitjana dels RM de tots els testimonis utilitzats en el municipi i el RM corresponent a l'any de revisió del municipi.  
La mostra de l'Observatori Cadastral del Mercat Immobiliari (OCMI), filtrada i homogeneïtzada, finalment seleccionada per a elaborar este informe es compon, aproximadament, de 70.000 testimonis (27.500 Alacant; 7.500 Castelló; 35.000 València). La principal font són les transmissions comunicades per fedataris públics.  
A partir d'esta mostra, es calcula per a cada municipi un valor mitjà del coeficient de referència als valors cadastrals, tant en l'àmbit municipal com agregat (per any de revisió cadastral o Procediment de Valoració Col·lectiva de Caràcter General). En el cas de revisions cadastrals antigues, es decidix agrupar per diversos anys per a analitzar-los conjuntament, ja que, en molts casos, hi ha pocs testimonis per any de revisió i, d'altra banda, en les ponències de valors antigues, la relació entre valor cadastral i valor de mercat és més heterogènia que en l'actualitat.  
  
Coeficient mitjà dels municipis de la Comunitat Valenciana agrupats per any de revisió o procediment de valoració col·lectiva de caràcter general.  
  
Any de revisió Coeficient RM 2013 Nombre de testimonis  
9462-9648 6,24 5.558  
5233-8307 1,26 4.445  
8685-4819 6,27 28.911  
2000 0,29 2.331  
2001 0,32 3.867  
2002 0,37 1.510  
2003 0,40 1.162  
2004 0,45 4.916  
2005 0,47 1.747  
2006 0,59 3.107  
2007 0,71 2.684  
2008 0,73 3.283  
2009 0,63 1.598  
2010 0,57 1.882  
2011 0,53 426  
2012 0,52 1.845  
2013 0,50 2.017  
  
Finalment, el coeficient aplicable al valor cadastral per a estimar el valor real de determinats immobles urbans, de conformitat amb l'article 57.1.b) de la Llei 58/2003, General Tributària, als efectes de la liquidació dels impostos sobre Transmissions Patrimonials i Actes Jurídics i sobre Successions i Donacions, resulta, per a cada municipi, de dividir la unitat pel factor RM mitjà del municipi.  
Cada testimoni conté les dades següents:  
- DEL: delegació-província  
- MUN: codi cadastral del municipi  
- MUNICIPI: nom del municipi  
- JZV9562: MBR assignat al municipi en 2013 (Àrea Econòmica Homogènia)  
- ID: núm. d'identificació del testimoni en OCMI (COMPREN)  
- Data: data de la transmissió, taxació o oferta  
- Font: procedència del testimoni Not: comunicació de notaris o registradors o declaració del titular; Tas: taxació comunicada per notari; Net: oferta d'Internet.  
- Refer: referència cadastral.  
- Preu Corr: preu homogeneïtzat de la manera descrita en la metodologia.  
- TIPOLOGIA: tipologia constructiva predominant (pot haver-hi annexos inclosos)  
- Antiguitat: antiguitat efectiva tinguda en compte en la valoració (pot ser diferent de la data de construcció si hi ha reformes)  
- Sup\_cargo: superfície de l'immoble.  
- Ús: ús de l'immoble VC: vivenda col·lectiva; VU: vivenda unifamiliar (illa de cases tancada o filera); VA: vivenda aïllada.  
- RM: relació entre el valor cadastral i preu corregit de l'immoble.  
  
  
  
ANNEX II   
Coeficients per municipis  
  
S'adjunten taules amb el coeficient mitjà de cada municipi de la Comunitat Valenciana.  
El coeficient és el quocient entre el valor cadastral i el valor de mercat dels immobles i s'ha calculat per a cada municipi a partir de la mostra de mercat de l'OCMI, de la forma descrita en la metodologia.  
  
Ja que el coeficient està directament relacionat amb l'any en què es va dur a terme la revisió cadastral o procediment de valoració col·lectiva del municipi, s'adjunta també esta dada.  
Quan es tracta de municipis en què la mostra no és representativa (hi ha menys de quatre testimonis), es considera que el seu coeficient és la mitjana dels municipis revisats eixe any.


Còpia Permalink ELI